CELEX: 32011R0774
Language: da
Date: 2011-08-02 00:00:00
Title: Kommissionens gennemførelsesforordning (EU) nr. 774/2011 af 2. august 2011 om tarifering af visse varer i den kombinerede nomenklatur

4.8.2011   
            
            
               DA
            
            
               Den Europæiske Unions Tidende
            
            
               L 201/6
            
         KOMMISSIONENS GENNEMFØRELSESFORORDNING (EU) Nr. 774/2011
   af 2. august 2011
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, men som ikke er i overensstemmelse med denne forordning, fortsat i en periode på tre måneder kan påberåbes af modtageren i henhold til artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med denne forordning, kan fortsat påberåbes i en periode på tre måneder, jf. bestemmelserne i artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare i form af et sæt pakket til detailsalg bestående af:
                  
                              —
                           
                           
                              en beholder af træ i kvadratisk form med en kvadratisk fordybning, hvor der kan placeres et lys, men uden fastgørelsesanordning såsom en lysetorn til at fastholde lyset, og
                           
                        
                              —
                           
                           
                              et lys.
                           
                        Lysets form gør, at det sidder fast og sikkert i fordybningen i beholderen af træ.
               
               
                  4421 90 98
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 4421, 4421 90 og 4421 90 98.
                  De enkelte dele opfylder betingelserne for at kunne tariferes som varer i sæt. Beholderen af træ er den bestanddel, der er karaktergivende for sættet.
                  Tarifering af beholderen af træ i pos. 9405 er udelukket, alene af den grund at den ikke kan identificeres som en lysestage.
                  Da beholderen af træ skal tariferes efter materialets beskaffenhed, skal varen tariferes under KN-kode 4421 90 98 som en vare af træ.